pythainlp/thaigov-v2-corpus-22032023 huggingface dataset:
วันจันทร์ที่ 27 กุมภาพันธ์ 2566
ปลัด สธ. เผย นายกฯ เห็นชอบให้จัดสรรงบกลาง 72.27 ล้านบาท เตรียมความพร้อมยกระดับ “ภูเก็ต” เป็นเมืองท่องเที่ยวเชิงสุขภาพระดับโลก
ปลัดกระทรวงสาธารณสุข เผย นายกรัฐมนตรีเห็นชอบให้สำนักงบประมาณพิจารณาจัดสรรงบกลางปี 2566 รายการเงินสำรองจ่ายเพื่อกรณีฉุกเฉินหรือจำเป็น วงเงิน 72.27 ล้านบาท สำหรับโครงการยกระดับการท่องเที่ยวเชิงสุขภาพ จ.ภูเก็ต สู่เมืองท่องเที่ยวเชิงสุขภาพระดับโลก
ปลัดกระทรวงสาธารณสุข เผย นายกรัฐมนตรีเห็นชอบให้สำนักงบประมาณพิจารณาจัดสรรงบกลางปี 2566รายการเงินสำรองจ่ายเพื่อกรณีฉุกเฉินหรือจำเป็น วงเงิน 72.27 ล้านบาท สำหรับโครงการยกระดับการท่องเที่ยวเชิงสุขภาพ จ.ภูเก็ต สู่เมืองท่องเที่ยวเชิงสุขภาพระดับโลก ให้รพ.วชิระภูเก็ตเตรียมความพร้อมเป็นงบลงทุนค่าที่ดินและสิ่งก่อสร้าง จากวงเงินที่ ครม.อนุมัติทั้งหมด 1,411 ล้านบาท
วันนี้ (27 กุมภาพันธ์ 2566) นพ.โอภาส การย์กวินพงศ์ ปลัดกระทรวงสาธารณสุข กล่าวว่า ตามที่สำนักงานปลัดกระทรวงสาธารณสุขได้ทำหนังสือเมื่อวันที่ 13 มกราคม 2566 ไปยังสำนักงบประมาณเพื่อเสนอขอรับการจัดสรรงบประมาณรายจ่ายประจำปีงบประมาณ 2566 งบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 83,744,022 บาท เพื่อเป็นค่าใช้จ่ายในการดำเนินโครงการเตรียมความพร้อมยกระดับการท่องเที่ยวเชิงสุขภาพ จ.ภูเก็ต สู่เมืองท่องเที่ยวเชิงสุขภาพระดับโลก ให้กับโรงพยาบาลวชิระภูเก็ตนั้น ล่าสุด เมื่อวันที่ 22 กุมภาพันธ์ที่ผ่านมา ได้รับหนังสือตอบกลับจาก นายกรณินทร์ กาญจโนมัย รองผู้อำนวยการสำนักงบประมาณ ปฏิบัติราชการแทนผู้อำนวยการสำนักงบประมาณ แจ้งว่า นายกรัฐมนตรีได้เห็นชอบตามที่สำนักงบประมาณเสนอให้สำนักงานปลัดกระทรวงสาธารณสุขเบิกจ่ายจากงบกลาง 2566 รายการเงินสำรองจ่ายเพื่อกรณีฉุกเฉินหรือจำเป็น จำนวน 72,277,389 บาท เพื่อเป็นค่าใช้จ่ายในการดำเนินโครงการดังกล่าวแล้วโดยเบิกจ่ายในงบลงทุนค่าที่ดินและสิ่งก่อสร้าง
“สำหรับการใช้จ่ายงบประมาณดังกล่าวจะดำเนินการโดยยึดเรื่องของความโปร่งใส สุจริต ประหยัด มีประสิทธิภาพ ตรวจสอบได้ ปฏิบัติตามกฎระเบียบข้อบังคับ มติคณะรัฐมนตรี คำนึงถึงประโยชน์สูงสุดของราชการและประชาชน” นพ.โอภาสกล่าว
นพ.โอภาสกล่าวต่อว่า โครงการยกระดับการท่องเที่ยวเชิงสุขภาพ จ.ภูเก็ต สู่เมืองท่องเที่ยวเชิงสุขภาพระดับโลก เป็นโครงการที่มุ่งเน้นการเพิ่มศักยภาพและยกระดับการบริการเชิงคุณภาพและสร้างมูลค่าเพิ่มส่งเสริมให้ภูเก็ตเป็นแหล่งท่องเที่ยวที่มีมาตรฐานด้านสาธารณสุขและด้านความปลอดภัยด้านสุขภาพซึ่งการดำเนินการในส่วนของโรงพยาบาลวชิระภูเก็ต ประกอบด้วย ศูนย์สุขภาพและการแพทย์นานาชาติ (Medical Plaza) ศูนย์อภิบาลผู้สูงอายุนานาชาติ (Premium Long Term Care) ศูนย์ใจรักษ์ (Hospice Home) และศูนย์เวชศาสตร์ฟื้นฟูครบวงจร (Rehabilitation Center) ซึ่งงบกลางที่ได้รับอนุมัตินี้เป็นงบในช่วงระยะแรกๆ ของการดำเนินการโครงการ จากวงเงินงบประมาณที่คณะรัฐมนตรีได้อนุมัติทั้งหมด 1,411 ล้านบาท เมื่อวันที่ 1 มีนาคม 2565
***************************************** 27 กุมภาพันธ์ 2566
วันจันทร์ที่ 27 กุมภาพันธ์ 2566
27/02/2566
ทุกอำเภอทั่วประเทศขานรับ ตั้งศูนย์รับแจ้งการควบคุมตัวและดำเนินการตาม พ.ร.บ.ป้องกันและปราบปรามการทรมานและการกระทำให้บุคคลสูญหาย พ.ศ. 2565
ทุกอำเภอทั่วประเทศขานรับ ตั้งศูนย์รับแจ้งการควบคุมตัวและดำเนินการตาม พ.ร.บ.ป้องกันและปราบปรามการทรมานและการกระทำให้บุคคลสูญหาย พ.ศ. 2565 โดยมีผลบังคับใช้ ตั้งแต่วันที่ 22 กุมภาพันธ์ 2566 นี้
ตาม พ.ร.บ.ป้องกันและปราบปรามการทรมานและการกระทำให้บุคคลสูญหาย พ.ศ. 2565 ประกาศในราชกิจจานุเบกษา เมื่อวันที่ 25 ตุลาคม 2565 โดยมีผลบังคับใช้ในวันที่ 22 กุมภาพันธ์ 2566 โดยมีสาระสำคัญ หากประชาชนได้พบหรือทราบว่าเจ้าหน้าที่ของรัฐได้กระทำการทรมานหรือกระทำการที่โหดร้าย ไร้มนุษยธรรม ย่ำยีศักดิ์ศรีความเป็นมนุษย์ หรือทำให้บุคคลสูญหาย แก่บุคคลใด สามารถแจ้งให้พนักงานฝ่ายปกครอง พนักงานอัยการ พนักงานสอบสวน คณะกรรมการ หรือคณะอนุกรรมการที่ได้รับมอบหมาย
สำนักการสอบสวนและนิติการ และทุกอำเภอทั่วประเทศ ได้ดำเนินการจัดตั้งศูนย์รับแจ้งการควบคุมตัวและดำเนินการตาม พ.ร.บ.ป้องกันและปราบปรามการทรมานและการกระทำให้บุคคลสูญหาย พ.ศ. 2565 เพื่อช่วยเหลือและอำนวยความสะดวกให้แก่ประชาชนในพื้นที่ ตามข้อเน้นย้ำของนายแมนรัตน์ รัตนสุคนธ์ อธิบดีกรมการปกครอง ทั้งนี้ หากประชาชนได้พบหรือทราบว่าเจ้าหน้าที่ของรัฐได้กระทำการทรมาณ หรือกระทำการที่โหดร้าย ไร้มนุษยธรรม ย่ำยีศักดิ์ศรีความเป็นมนุษย์ หรือทำให้บุคคลสูญหาย แก่บุคคลใด สามารถแจ้งให้พนักฝ่ายปกครอง ในเขตกรุงเทพมหานคร แจ้งที่ “ศูนย์รับแจ้งการควบคุมและดำเนินการ ตาม พ.ร.บ.ป้องกันและปราบปรามการทรมานและการกระทำให้บุคคลสูญหาย พ.ศ. 2565 กรุงเทพมหานคร” ณ สำนักการสอบสวนและนิติการ กรมการปกครอง(วังไชยา) ถนนนครสวรรค์ เขตดุสิต กรุงเทพมหานคร และ ในต่างจังหวัด แจ้งที่ “ศูนย์รับแจ้งการควบคุมและดำเนินการ ตาม พ.ร.บ.ป้องกันและปราบปรามการทรมานและการกระทำให้บุคคลสูญหาย พ.ศ. 2565” ณ ที่ว่าการอำเภอที่เกิดเหตุทั่วประเทศ
ทั้งนี้ สอบถามข้อมูลเพิ่มเติมได้ที่ สำนักการสอบสวนและนิติการ กรมการปกครอง (วังไชยา) ถนนนครสวรรค์ เขตดุสิต กรุงเทพมหานคร โทร 02 365 9561 และ 064 183 1234
วันพฤหัสบดีที่ 23 กุมภาพันธ์ 2566
23/02/2566
ผู้ตรวจฯ ทาวัน ตรวจราชการเมืองกาญจน์ ประชุมร่วมกับหน่วยงานในสังกัดในพื้นที่
นายทาวัน ทวีถาวรสวัสดิ์ผู้ ตรวจราชการกระทรวงอุตสาหกรรม ตรวจราชการเมืองกาญจน์ ประชุมร่วมกับหน่วยงานในสังกัดในพื้นที่
เมื่อวันที่ 22 กุมภาพันธ์ 2566 เวลา 09.30 น. นายทาวัน ทวีถาวรสวัสดิ์ผู้ ตรวจราชการกระทรวงอุตสาหกรรม เป็นประธานการประชุมชี้แจงการขับเคลื่อนนโยบายสำคัญของกระทรวงอุตสาหกรรม สู่อุตสาหกรรมวิถีใหม่ โดยมี นางสาวอารยา ไสลเพชร อุตสาหกรรมจังหวัดกาญจนบุรี นายจิรวัฒน์ เทอดพิทักษ์พงษ์ ผู้อำนวยการศูนย์ส่งเสริมอุตสาหกรรมอ้อยและน้ำตาลทราย ภาคที่ 1 นายธงชัย สุขจดิษฐ์ หัวหน้าเขตบริหารอ้อยและน้ำตาลทราย 7 นางปราณปิยา อมรชัยยาพิทักษ์ ประธานสภาอุตสาหกรรมจังหวัดกาญจนบุรี นายวิเชียร เจนตระกูลโรจน์ ประธานหอการค้าจังหวัดกาญจนบุรี นายโสภณ กตัญญตาพงษ์ ผู้จัดการเขต 15 ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) และ นายธนิตย์ เกิดประกอบ ธพว. สาขากาญจนบุรี ที่ประชุมได้หารือประเด็นแนวทางการขับเคลื่อนการทำงานร่วมกันและการรณรงค์ให้ชาวไร่ลดการเผาอ้อยในพื้นที่ นอกจากนี้ ได้บูรณาการร่วมทำโครงการค่าความเป็นกลางทางคาร์บอน ให้โรงงานน้ำตาล เพื่อป้องกันข้อกีดกันทางการค้าโลก
เวลา 11.30 น. ผู้ตรวจฯ ทาวัน ได้ตรวจราชการกรณีปกติ รอบที่ 1 ประจำปีงบประมาณ พ.ศ. 2566 ณ สำนักงานอุตสาหกรรมจังหวัดกาญจนบุรี (สอจ.กาญจนบุรี) เน้นย้ำการขับเคลื่อนนโยบาย MIND พร้อมให้ข้อเสนอแนะการปฏิบัติงาน อาทิ 1. การตรวจกำกับดูแลโรงงานอุตสาหกรรมที่มีความเสี่ยงให้ปฏิบัติตามกฎหมาย เพื่อไม่ให้เกิดผลกระทบต่อชุมชน 2. การพิจารณาอนุมัติ อนุญาต ให้เป็นไปตามกระบวนการและกฎหมายกำหนด 3.การบริหารจัดการกากอุตสาหกรรมเพื่อนำเข้าระบบให้มากขึ้น 4. การเตรียมความพร้อมสู่การเป็นเมืองอุตสาหกรรมเชิงนิเวศ (Pre-Eco Industrial Town) ระยะที่ 3 ของจังหวัดกาญจนบุรี 5. การพัฒนาเขตเศรษฐกิจพิเศษพุน้ำร้อน จังหวัดกาญจนบุรี และ 6. การจัดงานอุตสาหกรรมแฟร์ที่สถานประกอบการโรงงาน เน้นย้ำให้ดำเนินการอย่างสม่ำเสมอ กำหนดแผนการดำเนินงานโดยสามารถบูรณาการการทำงานร่วมกับหน่วยงานภาคีเครือข่าย เพื่อเป็นการกระตุ้นเศรษฐกิจในพื้นที่
วันเสาร์ที่ 25 กุมภาพันธ์ 2566
25/02/2566
เตือนพ่อค้าแม่ค้า ระวังกลโกง ปลอมสลิปโอนเงินผ่านมือถือ แนะตรวจสอบเทียบกับยอดแจ้งเตือนจากธนาคารทุกครั้ง หรือสแกน QR Code บน E-slip เพื่อความชัวร์
เตือนพ่อค้าแม่ค้า ระวังกลโกง ปลอมสลิปโอนเงินผ่านมือถือ แนะตรวจสอบเทียบกับยอดแจ้งเตือนจากธนาคารทุกครั้ง หรือสแกน QR Code บน E-slip เพื่อความชัวร์
วันที่ 25 ก.พ.66 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ปัจจุบันพบมิจฉาชีพหลอกลวงประชาชน โดยเฉพาะกลุ่มพ่อค้าแม่ค้า ด้วยการปลอมสลิปโอนเงินผ่านแอปพลิเคชั่นธนาคารผ่านโทรศัพท์มือถือ ซึ่งที่ผ่านมามีผู้เสียหายหลายรายในหลายพื้นที่ จึงขอให้ประชาชนโดยเฉพาะกลุ่มพ่อค้าแม่ค้า ได้ใช้ความระมัดระวัง
ทั้งนี้ กลวิธีการหลอกลวงของมิจฉาชีพมีหลากหลายกลวิธี รวมถึงมีการซื้อขายโปรแกรมแก้ไขข้อมูลสลิปโอนเงินบนแอปฯธนาคาร เพื่อปลอมสลิปการโอนเงิน ซึ่งข้อมูลบนสลิปปลอมดังกล่าว ดูคล้ายกับสลิปที่มีการโอนเงินจริง ไม่ว่าจะเป็น ชื่อผู้รับโอน วันที่ เวลา และจำนวนเงิน เมื่อแสดงให้กับพ่อค้าแม่ค้าหลังทำการซื้อขายแล้ว หากไม่ตรวจสอบอย่างรัดกุม ก็อาจจะโดนหลอกด้วยสลิปปลอมได้
น.ส.ไตรศุลี กล่าวว่า สำหรับพฤติกรรมของมิจฉาชีพรูปแบบนี้ มักหลอกซื้อสินค้าราคาแพงที่สามารถขายต่อได้ เช่น โทรศัพท์มือถือ อุปกรณ์คอมพิวเตอร์ รวมถึงซื้อสินค้าทั้งอุปโภคและบริโภคในจำนวนมาก โดยมักแสดงท่าทางเร่งรีบหลังหลอกโอนเงินและแสดงสลิปปลอม เพื่อให้ผู้ค้าไม่มีเวลาในการตรวจสอบ ว่าได้มีการโอนเงินจริงหรือไม่ ยิ่งร้านค้าที่ไม่ได้ใช้บริการแจ้งเตือนการโอนเงินของธนาคาร ก็จะยิ่งเพิ่มช่องทางให้ถูกกลอกโดยง่าย
น.ส.ไตรศุลี กล่าวว่า พ่อค้าแม่ค้าสามารถป้องกันการถูกหลอกลวงได้ด้วยการใช้บริการแจ้งเตือนของธนาคาร ซึ่งจะแจ้งเตือนเมื่อมียอดเงินเข้าบัญชี สามารถนำไปเทียบยอดเงินกับสลิปได้ โดยควรตรวจสอบทุกครั้งหลังได้รับการโอนเงิน รวมถึง สแกน QR CODE บนสลิปโอนเงินแบบ E-Slip เพื่อตรวจสอบ ชื่อผู้โอน จำนวนเงิน วันและเวลาที่โอนเงินได้ หากยอดเงินไม่ตรง หรือไม่สามารถตรวจสอบได้ ตั้งข้อสงสัยไว้ก่อนเลยว่าเป็นสลิปปลอม พร้อมกันนี้ ยังควรสังเกตความละเอียดของตัวเลขหรือตัวหนังสือ หากเป็นสลิปปลอม แบบของตัวหนังสือบนสลิปในส่วนของชื่อผู้โอน จำนวนเงิน วันที่ เวลา อาจจะเป็นตัวหนังสือคนละแบบ หรือความหนา บางของตัวอักษรจะไม่เท่ากัน
น.ส.ไตรศุลี กล่าวว่า หากประชาชนพบพฤติกรรมการหลอกลวงในลักษณะดังกล่าว ขอให้แจ้งเจ้าหน้าที่ตำรวจดำเนินการ ผู้ที่กระทำหรือใช้สลิปปลอม ถือว่ามีความผิดฐานฉ้อโกง ทั้งการแสดงข้อความอันเป็นเท็จและการปกปิดข้อความจริง โดยความผิดฐานฉ้อโกงตามประมวลกฎหมายอาญามาตรา 341 ต้องระวางโทษจำคุกไม่เกิน 3 ปี หรือปรับไม่เกิน 6 หมื่นบาท หรือทั้งจำทั้งปรับ
วันอาทิตย์ที่ 26 กุมภาพันธ์ 2566
26/02/2566
​รองนายกฯ “อนุทิน” ร่วมยินดีแชมป์รายการ ฮอนด้า แอลพีจีเอ ไทยแลนด์ 2023 ชื่นชมผลงาน 2 โปรกอล์ฟสาวไทยจบอันดับ2 และ3  ยกเป็นหนึ่งการแข่งขันผลักดันการพัฒนากีฬากอล์ฟไทย
​รองนายกฯ “อนุทิน” ร่วมยินดีแชมป์รายการ ฮอนด้า แอลพีจีเอ ไทยแลนด์ 2023 ชื่นชมผลงาน 2 โปรกอล์ฟสาวไทยจบอันดับ2 และ3  ยกเป็นหนึ่งการแข่งขันผลักดันการพัฒนากีฬากอล์ฟไทย หนุน Sport tourism ไทยโกอินเตอร์
วันที่ 26 กุมภาพันธ์ 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า วันนี้ (26 ก.พ.) นายอนุทิน ชาญวีรกูล รองนายกรัฐมนตรีและ รมว.สาธารณสุข ได้ร่วมในพิธีมอบรางวัลแก่ผู้ชนะในการแข่งขันรายการ ฮอนด้า แอลพีจีเอ ไทยแลนด์ 2023 ซึ่งปีนี้จัดขึ้นระหว่างวันที่ 23-26 ก.พ. 66 ที่ สนามสยามคันทรีคลับ โอลด์คอร์ส พัทยา จ.ชลบุรี มีนักกอล์ฟหญิงระดับโลกเข้าร่วม 72 คน สำหรับแชมป์ทัวน์นาเมนต์นี้ตกเป็นของ ลิเลีย วู โปรกอล์ฟสาวจาก สหรัฐอเมริกา ส่วนนักกอล์ฟจากไทยก็สามารถทำผลงานได้อย่างยอดเยี่ยมโดย โปรซิม ณัฐกฤตา วงศ์ทวีลาภ และ โปรจีน อาฒยา ฐิติกุล จบที่อันดับที่2 และ 3 ตามลำดับ
รองนายกรัฐมนตรีชื่นชมผลงานของนักกีฬา และขอบคุณผู้จัดงาน บริษัท ฮอนด้า ออโตโมบิล และบริษัท ไอเอ็มจี เซอร์วิสเซส ตลอดจนผู้สนับสนุน ที่ได้จัดรายการนี้ต่อเนื่องมาเป็นปีที่ 16 ซึ่งถือเป็นทัวร์นาเมนต์ที่จัดมายาวนานที่สุดในภูมิภาคเอเชียตะวันออกเฉียงใต้ เป็นหนึ่งรายการแข่งขันระดับโลกที่กระตุ้นให้เกิดการพัฒนาของนักกอล์ฟอาชีพของไทยอย่างมาก พร้อมกับได้ส่งเสริมการท่องเที่ยวในประเทศด้วย Sport tourism เพราะจัดการแข่งขันซึ่งเป็นรายการกีฬาระดับโลกแต่ละครั้งได้ดึงดูดให้มีผู้ชมจากในและต่างประเทศเดินทางเข้าร่วมจำนวนมาก
โดยรองนายกรัฐมนตรียังระบุด้วยว่า รัฐบาลไทยยังหวังว่าจะมีการจัดรายการแข่งขันนี้ในประเทศไทยทุกปี และเป็นรายการกีฬาที่ทำให้คนทั่วโลกรู้จักประเทศไทย ส่งเสริมให้วัฒนธรรม การต้อนรับ และสถานที่ท่องเที่ยวของไทยเป็นที่รู้จักในระดับสากลจากกิจกรรมนี้ เพราะแม้แฟนกอล์ฟทั่วโลกไม่ได้มาชมการแข่งขันในสนามก็สามารถติดตามบรรยากาศและได้รู้จักประเทศไทยผ่านการถ่ายทอดสด เช่นเดียวกับปีนี้ที่มีการถ่ายทอดสดไปยัง 42 ประเทศทั่วโลก
น.ส.ไตรศุลี กล่าวว่า รัฐบาลโดยหน่วยงานภายใต้กระทรวงการท่องเที่ยวและกีฬา ได้แก่ การกีฬาแห่งประเทศไทย(กกท.) การกีฬาแห่งประเทศไทย (กกท.) กองทุนพัฒนากีฬาแห่งชาติ การท่องเที่ยวแห่งประเทศไทย(ททท.) รวมถึงสำนักงานส่งเสริมการจัดประชุมและนิทรรศการ(องค์การมหาชน) (สสปน.)ได้เล็งเห็นความสำคัญของการพัฒนาที่ต่อเนื่องข้างต้น จึงได้ร่วมสนับสนุนการแข่งขันในรายการในครั้งนี้ด้วย
นอกจากนี้ ก่อนที่การแข่งขันจะเริ่มขึ้น กกท. ยังได้ร่วมกับผู้จัดการงานดำเนินโครงการต่างๆ ที่เป็นการพัฒนาอุตสาหกรรมกอล์ฟไทย เช่น โครงการ “Road to Honda LPGA Thailand” ซึ่งจัดการแข่งขัน Honda LPGA Thailand 2023 National Qualifiers เพื่อให้นักกอล์ฟไทยได้สิทธิ์ในการเข้าร่วมแข่งขันในทัวร์นาเม้นท์นี้ร่วมกับนักกอล์ฟระดับโลก โดยมีการระดมทุนจากค่าสมัครจากการแข่งขันNational Qualifiers เพื่อไปจัดซื้อเครื่องมือและอุปกรณ์ทางการแพทย์ มอบให้แก่โรงพยาบาลส่งเสริมสุขภาพบ้านตาลหมัน อ.โป่ง จ.ชลบุรี และการนำรายได้จากการประมูลของที่ระลึกจากนักกีฬาบริจาคให้แก่ ศิริราชมูลนิธิ ด้วย
วันพฤหัสบดีที่ 23 กุมภาพันธ์ 2566
23/02/2566
โฆษกรัฐบาลเผย นายกชื่นชมผลงาน ทัพนักกีฬาวีลแชร์เรซซิ่งไทยร่วมแข่ง Sharjah 2023 International Open Para Athletics Meeting ที่เมืองชาร์จาห์ (Sharjah) สหรัฐอาหรับเอมิเรตส์
โฆษกรัฐบาลเผย นายกชื่นชมผลงาน ทัพนักกีฬาวีลแชร์เรซซิ่งไทยร่วมแข่ง Sharjah 2023 International Open Para Athletics Meeting ที่เมืองชาร์จาห์ (Sharjah) สหรัฐอาหรับเอมิเรตส์ ฟอร์มดี ได้รับถึง 9 เหรียญทอง 8 เหรียญเงิน และ 5 เหรียญทองแดง รวม 22 เหรียญ
วันที่ 23 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า นักกีฬาวีลแชร์เรซซิ่งไทย ได้รับเหรียญทั้งหมด 22 เหรียญ จากการแข่งขัน Sharjah 2023 International Open Para Athletics Meeting ที่เมืองชาร์จาห์ (Sharjah) สหรัฐอาหรับเอมิเรตส์ เมื่อวันที่ 20-22 กุมภาพันธ์ 2566 ส่งผลให้ไทยได้อันดับ 1 จากการแข่งขันนี้
โฆษกประจำสำนักนายกรัฐมนตรี กล่าวว่า ในการแข่งขันครั้งนี้ ประเทศไทยได้ส่งนักกีฬาวีลแชร์เรซซิ่งเข้าร่วม ทั้งหมดจำนวน 14 ราย ซึ่งผลการแข่งขันปรากฎว่า นายพงศกร แปยอ สามารถคว้าเหรียญทองได้ 3 เหรียญทอง จากการแข่งขันในรุ่น T53 ระยะ 100 เมตร 400 เมตร และ 800 เมตร นายชัยวัฒน์ รัตนะ นักกีฬาวีลแชร์เรซซิ่งทีมชาติไทย สังกัด สมาคมกีฬาคนพิการทางสมองแห่งประเทศไทย ได้รับ 1 เหรียญทอง จากการแข่งขันในรุ่น T34 ระยะทาง 100 เมตร นายอธิวัฒน์ แพงเหนือ ได้รับ 3 เหรียญทองจากการแข่งขันรุ่นT54 ระยะทาง 100 เมตร 200 เมตร และ 400 เมตร นายพิชญา คูรัตนศิริ สามารถคว้าเหรียญทองมาได้อีก 2 เหรียญทองในประเภทการแข่งขัน T33/44/52 ระยะทาง 1,500 เมตร และประเภท T52 ระยะทาง 400 เมตร
ซึ่งจากการแข่งขันในรายการนี้ ทัพนักกีฬาวีลแชร์เรซซิ่งทีมชาติไทย โดยทัพนักกีฬาวีลแชร์เรซซิ่งไทย ทำผลงานไปได้ทั้งหมด 9 เหรียญทอง 8 เหรียญเงิน และ 5 เหรียญทองแดง รวม 22 เหรียญ ทำให้ไทยได้อันดับที่ 1 ของรายการในการแข่งขันวีลแชร์เรซซิ่งรายการนี้ โดยการแข่งขันครั้งนี้ เป็นการเก็บสถิติ (MES) เพื่อเข้าร่วมการแข่งขันเอเชี่ยนพาราเกมส์ ครั้งที่ 4 (2022 Asian Para Games) ณ เมืองหางโจว สาธารณรัฐประชาชนจีน อาเซียนพาราเกมส์ 2023 (2023 ASEAN Para Games) ณ กรุงพนมเปญ ประเทศกัมพูชา รวมถึง กรีฑาคนพิการชิงแชมป์โลก (World Para Athletics championships Paris’23) กีฬาพาราลิมปิกเกมส์(Paris Paralympic 2024) ณ กรุงปารีส ประเทศฝรั่งเศส และ พารา แอธเลติกส์ เวิลด์แชมเปี้ยนชิพส์ 2024(2024 World Para Athletics Championships) ณ โกเบ ประเทศญี่ปุ่น
“นายกรัฐมนตรี ชื่นชมผลงานของทัพนักกีฬาวีลแชร์เรซซิ่งทีมชาติไทย ที่สามารถทำผลงานในการแข่งขันได้อย่างยอดเยี่ยม รับเหรียญรางวัลจากการแข่งขันในหลายประเภท ทั้งนี้ นายกรัฐมนตรีได้ขอบคุณความตั้งใจทัพนักกีฬาวีลแชร์เรซซิ่ง ผู้ฝึกซ้อม และทุกท่านที่มีส่วนเกี่ยวข้อง ที่ทำให้การแข่งขันในครั้งนี้ประสบผลสำเร็จ เป็นอีกความภูมิใจของแฟนกีฬาไทย นอกจากนี้ นายกรัฐมนตรีขอแรงเชียร์จากคนไทยทุกคน ในการแข่งขันวีลแชร์เรซซิ่งระดับนานาชาติของนักกีฬาไทย” นายอนุชาฯกล่าว
วันพฤหัสบดีที่ 23 กุมภาพันธ์ 2566
กระทรวงเกษตรฯจัดรวมพลเกษตรกรและองค์กรเกษตรกรเสริมความรู้ สร้างความพร้อมสู่การเป็นผู้ประกอบการด้านการเกษตร
กระทรวงเกษตรฯจัดรวมพลเกษตรกรและองค์กรเกษตรกรเสริมความรู้ สร้างความพร้อมสู่การเป็นผู้ประกอบการด้านการเกษตร
ดร.เฉลิมชัย ศรีอ่อนรัฐ มนตรีว่าการกระทรวงเกษตรและสหกรณ์ เป็นประธานเปิดโครงการสัมมนาเพิ่มศักยภาพเกษตรกรและองค์กรเกษตรกรสู่การเป็นผู้ประกอบการด้านการเกษตร (Agri – Entrepreneur) ที่จัดขึ้นระหว่างวันที่ 22 – 24 กุมภาพันธ์ 2566 ณ โรงแรมทีเคพาเลซแอนด์คอนเวนชั่น กรุงเทพมหานคร ซึ่งการจัดงานดังกล่าวมีวัตถุประสงค์เพื่อขับเคลื่อนการพัฒนาเกษตรกรและองค์กรเกษตรกรและเชื่อมโยงภาคีเครือข่ายสู่การเป็นผู้ประกอบการด้านการเกษตรและเผยแพร่ผลงานดีเด่นของเกษตรกรและองค์กรเกษตรกรให้ประจักษ์ต่อสาธารณะโดยมีผู้เข้าร่วมการสัมมนาประกอบด้วยผู้นำกลุ่มแม่บ้านเกษตรกรผู้นำกลุ่มส่งเสริมอาชีพการเกษตรผู้นำกลุ่มยุวเกษตรกรระดับอุดมศึกษา Smart Farmer ต้นแบบผู้แทนอาสาสมัครเกษตรหมู่บ้าน (อกม.) และวิทยากรเจ้าหน้าที่ส่งเสริมการเกษตรทั้งส่วนภูมิภาคและส่วนกลาง
รัฐมนตรีว่าการกระทรวงเกษตรและสหกรณ์ กล่าวว่ากระทรวงเกษตรและสหกรณ์ยังคงเน้นย้ำให้ทุกหน่วยงานทำงานในเชิงรุกมากขึ้นโดยให้นำเอาเทคโนโลยีนวัตกรรมและผลสำเร็จจากการวิจัยมาขยายผลเพื่อให้เกษตรกรสามารถลดเพิ่มมูลค่าสินค้าเกษตร ลดต้นทุน เพิ่มผลผลิต รักษาคุณภาพ และผลิตสินค้าตรงตามความต้องการของตลาดตลอดจนบูรณาการการทำงานทั้งภายในกระทรวงหน่วยงานภาครัฐอื่นๆภาคเอกชนและทุกภาคส่วนเพื่อสร้างความเข้มแข็งให้กับภาคการเกษตรโดยการสร้างเครื่องมือและโอกาสให้พี่น้องเกษตรกรสร้างความเข้มแข็งให้กับเกษตรกรและองค์กรเกษตรอย่างต่อเนื่องนอกจากนี้ยังมุ่งเน้นในการสร้างความเข้มแข็งให้กับสถาบันเกษตรกรเพื่อพัฒนาต่อยอดให้เป็นผู้ประกอบการด้านการเกษตรมุ่งผลักดันและขับเคลื่อนการพัฒนาเกษตรกรให้เป็น Smart Farmer และองค์กรเกษตรกรให้เป็น Smart Group พร้อมทั้งยกระดับสู่การเป็นผู้ประกอบการด้านการเกษตรโดยเกษตรกรยุคใหม่ต้องก้าวทันและใช้ประโยชน์จากเทคโนโลยีนวัตกรรมและความคิดสร้างสรรค์ในการสร้างมูลค่าให้กับสินค้าเกษตรและบริการการขยายช่องทางการตลาดการสร้างตราสินค้าให้เป็นที่ยอมรับและการใช้ประโยชน์จากทรัพย์สินทางปัญญาในเชิงพาณิชย์รวมทั้งการปรับตัวสู่ธุรกิจรูปแบบใหม่ๆในการขับเคลื่อนธุรกิจ
ด้านนายเข้มแข็ง ยุติธรรมดำรง อธิบดีกรมส่งเสริมการเกษตร กล่าวว่าในปี 2566 กรมส่งเสริมการเกษตรจะดำเนินการยกระดับเตรียมความพร้อมให้กับกลุ่มส่งเสริมอาชีพการเกษตรกลุ่มแม่บ้านเกษตรกรกลุ่มยุวเกษตรกรในระดับอุดมศึกษาเพื่อให้มีทักษะการเป็นผู้ประกอบการด้านการเกษตรเบื้องต้นพร้อมทั้งส่งเสริมการผลิตเพื่อสร้างความมั่นคงด้านอาหารในครัวเรือนเกษตรกรและชุมชนส่งเสริมงานเคหกิจเกษตรในครัวเรือนเกษตรสูงวัยและการเสริมสร้างความเข้มแข็งของอาสาสมัครเกษตรหมู่บ้าน (อกม.) เพื่อเป็นกลไกสนับสนุนการขับเคลื่อนงานของกระทรวงเกษตรและสหกรณ์และกรมส่งเสริมการเกษตรในระดับพื้นที่ตลอดจนการพัฒนาเกษตรกรปราดเปรื่อง (Smart Farmer) ให้เป็นผู้ประกอบการเกษตรที่มีการบริหารจัดการการเกษตรด้วยเทคโนโลยีสมัยใหม่ความคิดสร้างสรรค์และนวัตกรรมสามารถพึ่งพาตนเองได้และเป็นผู้นำทางการเกษตรสร้างเครือข่ายความร่วมมือเพื่อขับเคลื่อนงานส่งเสริมการเกษตรและองค์กรเกษตรกรให้มีความเข้มแข็งมีรายได้เพียงพอมีคุณภาพชีวิตที่ดีมีความมั่นคงในอาชีพและดำเนินงานด้านการเกษตรได้อย่างมีประสิทธิภาพจนทำให้ชุมชนเติบโตทางเศรษฐกิจจากฐานการเกษตรได้อย่างมั่นคงและยั่งยืน
วันอังคารที่ 28 กุมภาพันธ์ 2566
28/02/2566
ครม.เห็นชอบเสนอให้ยูเนสโกขึ้นทะเบียน “ผ้าขาวม้า” เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ
ครม.เห็นชอบเสนอให้ยูเนสโกขึ้นทะเบียน “ผ้าขาวม้า” เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 28 ก.พ. 66 ได้เห็นชอบให้เสนอ ผ้าขาวม้า : ผ้าเอนกประสงค์ในวิถีชีวิตไทย (Pha Khoa Ma : Multifunctional cloths in Thai life) ขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติ ต่อยูเนสโก และให้อธิบดีกรมส่งเสริมวัฒนธรรม ในฐานะเลขานุการคณะกรรมการส่งเสริมและรักษามรดกภูมิปัญหาทางวัฒนธรรมเป็นผู้ลงนามในเอกสารการนำเสนอต่อไป
การเสนอนี้ เป็นไปตามที่ไทยได้เป็นภาคีในอนุสัญญาว่าด้วยการสงวนและรักษามรดกวัฒนธรรมที่จับต้องไม่ได้ (Convention for the Safeguarding of the Intangible Cultural Heritage) ซึ่งตามอนุสัญญาได้ให้รัฐภาคีสามารถเสนอรายการที่เป็นตัวแทนมรดกวัฒนธรรมฯ ต่อยูเนสโกได้ ซึ่งที่ผ่านมาประเทศไทยได้นำเสนอรายการตัวแทนมรดกวัฒนธรรมฯ และได้รับการขึ้นทะเบียนจากยูเนสโก อาทิ ปี 2561 ขึ้นทะเบียนโขน ปี 2562 ขึ้นทะเบียนนวดไทย และปี 2564 ขึ้นทะเบียนโนรา
น.ส.ไตรศุลี กล่าวว่า ก่อนนำเสนอต่อยูเนสโกในครั้งนี้ คณะกรรมการส่งเสริมและรักษามรดกภูมิปัญญาทางวัฒนธรรมได้มีการพิจารณาถึงคุณค่าของผ้าขาวม้าในหลายมิติ ไม่ว่าจะเป็นด้านคุณค่าความสำคัญที่ผ้าขาวม้าที่มีต่อวิถีชีวิตคนไทย ด้วยผ้าที่มีลวดลายตารางสี่เหลี่ยมเป็นเอกลักษณ์ขนาดกว้าง 60-80 ซม.และยาว 120-180 ซม. พบการใช้ประโยชน์อยู่ทุกภาคและชุมชน รวมถึงชาติพันธุ์ต่างๆ ทั่วประเทศ ไม่ว่าจะเป็น กลุ่มไทลื้อ ไทยวน ไทยลาว ภูไท ส่วย กูย เป็นต้น
มีลวดลายหรือสีแตกต่างกันตามเอกลักษณ์เฉพาะท้องถิ่น เป็นผ้าสารพัดประโยชน์ เข้าถึงง่ายและผูกพันกับวิถีชีวิตคนไทยหลายด้าน ทั้งการทอผ้าใช้กันเองในครัวเรือน แลกเปลี่ยนในหมู่บ้านและชุมชน ไปจนถึงเป็นของขวัญ และใช้ในงานพิธีกรรมต่างๆ มีหลักฐานทางประวัติศาสตร์ที่ชี้ว่าผ้าขาวม้ามีมาตั้งแต่สมัยเชียงแสนจนถึงปัจจุบัน ผ่านการปรับปรุงต่อยอดภูมิปัญญา พัฒนาคุณภาพให้ใช้ประโยชน์ได้หลากหลายขึ้น
น.ส.ไตรศุลี กล่าวว่า ผ้าขาวมามีลักษณะที่เป็นไปตามหลักเกณฑ์ของมรดกวัฒนธรรมที่จับต้องไม่ได้ ทั้งด้านการปฏิบัติทางสังคม พิธีกรรม งานเทศกาล ความรู้และการปฏิบัติเกี่ยวกับธรรมชาติด้วยการที่สะท้อนชีวิตที่เรียบง่ายและยั่งยืนเนื่องจากผ้าขาวม้าหนึ่งผืนสามารถนำมากลับใช้ใหม่และใช้หมุนเวียน ตลอดจนเกณฑ์ด้านงานช่างฝีมือดั้งเดิม
นอกจากนี้การเสนอขึ้นทะเบียนผ้าขาวม้าจะส่งเสริมการตระหนักรู้ถึงความสำคัญของมรดกวัฒนธรรมฯ อีกทั้งกระตุ้นให้เกิดการแลกเปลี่ยนความคิดเห็นที่นำไปสู่การสะท้อนความหลากหลายทางวัฒนธรรมในระดับโลก และแสดงถึงความสร้างสรรค์ของมนุษยชาติ เป็นต้น
วันพุธที่ 1 มีนาคม 2566
กระทรวงเกษตรฯ เปิดปฏิบัติการฝนหลวงประจำปี 2566
กระทรวงเกษตรฯ เปิดปฏิบัติการฝนหลวงประจำปี 2566 ปล่อยคาราวานเครื่องบินฝนหลวงออกปฏิบัติการทั่วประเทศ พร้อมลุยแก้ปัญหาภัยแล้งช่วยเหลือเกษตรกร
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดปฏิบัติการฝนหลวงประจำปี 2566 โดยมี นายสุพิศ พิทักษ์ธรรม รองอธิบดีกรมฝนหลวงและการบินเกษตร รักษาราชการแทนอธิบดีกรมฝนหลวงและการบินเกษตร พร้อมด้วยข้าราชการและเจ้าหน้าที่ที่เกี่ยวข้องเข้าร่วม ณ บริเวณหน้าหอบังคับการบินสนามบินนครสวรรค์ จังหวัดนครสวรรค์ ว่า “พิธีเปิดปฏิบัติการฝนหลวงประจำปี 2566 มีวัตถุประสงค์เพื่อแสดงถึงความพร้อมของหน่วยปฏิบัติการฝนหลวงทุกหน่วยที่จะออกปฏิบัติการฝนหลวง และสร้างขวัญกำลังใจแก่เจ้าหน้าที่ที่ปฏิบัติงานในพื้นที่จังหวัดต่าง ๆ รวมทั้งช่วยเหลือพื้นที่การเกษตรที่ประสบภัยแล้ง สร้างความชุ่มชื้นให้กับป่าไม้ การป้องกันการเกิดไฟป่าและบรรเทาปัญหาหมอกควัน ป้องกันการเกิดพายุลูกเห็บ แก้ไขปัญหาฝุ่นละอองขนาดเล็ก (PM 2.5) ที่เกินเกณฑ์มาตรฐาน ซึ่งมีผลกระทบต่อสุขภาพของประชาชน รวมถึงการเติมน้ำต้นทุนให้กับอ่างเก็บน้ำและเขื่อนต่าง ๆ ของประเทศ โดยเริ่มดำเนินการตั้งแต่วันที่ 1 มีนาคม เป็นต้นไป จนถึงวันที่ 30 กันยายน 2566 ซึ่งดำเนินการโดยศูนย์ปฏิบัติการฝนหลวงประจำ 5 ภูมิภาค จำนวน 7 ศูนย์ ดังนี้ 1) ศูนย์ปฏิบัติการภาคเหนือตอนบน ตั้งหน่วยปฏิบัติการฝนหลวงที่ จ.เชียงใหม่ และ จ.ตาก 2) ศูนย์ปฏิบัติการภาคเหนือตอนล่าง ตั้งหน่วยปฏิบัติการฝนหลวงที่ จ.แพร่ และ จ.พิษณุโลก 3) ศูนย์ปฏิบัติการภาคกลาง ตั้งหน่วยปฏิบัติการฝนหลวงที่ จ.นครสวรรค์ จ.กาญจนบุรี และ จ.ลพบุรี 4) ศูนย์ปฏิบัติการภาคตะวันออกเฉียงเหนือตอนบน ตั้งหน่วยปฏิบัติการฝนหลวงที่ จ.อุดรธานี และ จ.ขอนแก่น 5) ศูนย์ปฏิบัติการภาคตะวันออกเฉียงเหนือตอนล่าง ตั้งหน่วยปฏิบัติการฝนหลวงที่ จ.นครราชสีมา และ จ.อุบลราชธานี 6) ศูนย์ปฏิบัติการภาคตะวันออก ตั้งหน่วยปฏิบัติการฝนหลวงที่ จ.จันทบุรี จ.สระแก้ว และ จ.ระยอง และ7) ศูนย์ปฏิบัติการภาคใต้ ตั้งหน่วยปฏิบัติการฝนหลวงที่ จ.ประจวบคีรีขันธ์ จ.ชุมพร จ.สุราษฎ์รธานี และ จ.สงขลา รวมอากาศยานทั้งหมด 30 ลำ ประกอบด้วย อากาศยานของกรมฝนหลวงและการบินเกษตร จำนวน 24 ลำ และอากาศยานของกองทัพอากาศ จำนวน 6 ลำ”
ด้าน นายสุพิศ พิทักษ์ธรรม รองอธิบดีกรมฝนหลวงและการบินเกษตร รักษาราชการแทนอธิบดีกรมฝนหลวงและการบินเกษตร กล่าวเพิ่มเติมว่า สำหรับแผนการตั้งหน่วยปฏิบัติการฝนหลวงอาจมีการปรับเปลี่ยนตามสถานการณ์ของสภาพอากาศและความต้องการน้ำในแต่ละพื้นที่ของประเทศไทย เพื่อให้เหมาะสมในการปฏิบัติการช่วยเหลือให้ตรงตามเป้าหมายเพื่อบรรเทาความเดือดร้อน และเพื่อให้เกิดประโยชน์สูงสุดแก่พี่น้องประชาชนต่อไป ทั้งนี้สามารถติดต่อประสานแจ้งข้อมูลและขอฝนหลวงได้ที่หมายเลขโทรศัพท์ 02-109-5100 ต่อ 410 หรือช่องทางเพจ Facebook กรมฝนหลวงและการบินเกษตร, Instagram, Tiktok, Twitter : @drraa_pr และศูนย์ปฏิบัติการฝนหลวงทั้ง 7 ศูนย์ทั่วประเทศ
วันจันทร์ที่ 27 กุมภาพันธ์ 2566
รมช.สุนทรนำร่องโครงการเพิ่มศักยภาพการผลิตพืชเศรษฐกิจด้วยเทคโนโลยีการพัฒนาที่ดินในพื้นที่จังหวัดสมุทรปราการ
รมช.สุนทรนำร่องโครงการเพิ่มศักยภาพการผลิตพืชเศรษฐกิจด้วยเทคโนโลยีการพัฒนาที่ดินในพื้นที่จังหวัดสมุทรปราการ ส่งเสริมการทำเกษตรปลอดภัยด้วยการปรุงดินและปลูกผักกระเบื้อง
วันนี้ (27 กุมภาพันธ์ 2566) เวลา 10.30 น. ณ สถานีพัฒนาที่ดินสมุทรปราการ อ.บางพลี จ.สมุทรปราการนายสุนทร ปานแสงทอง รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดโครงการเพิ่มศักยภาพการผลิตพืชเศรษฐกิจด้วยเทคโนโลยีการพัฒนาที่ดินในพื้นที่จังหวัดสมุทรปราการกิจกรรมส่งเสริมการปรุงดินและปลูกผักกระเบื้อง โดยมีนายปราโมทย์ ยาใจ อธิบดีกรมพัฒนาที่ดิน นายอาทิตย์ ศุขเกษม รองอธิบดีกรมพัฒนาที่ดิน พันจ่าเอกประเสริฐ มาลัย ผู้ตรวจราชการกระทรวงเกษตรและสหกรณ์ หมอดินอาสาผู้นำประชาชนและเกษตรกร เข้าร่วมว่าจากสถานการณ์การแพร่กระบาดของโควิด-19 ที่ส่งผลกระทบต่อการเจริญเติบโตของภาคเศรษฐกิจจึงต้องปรับเปลี่ยนโครงสร้างด้านการผลิตขับเคลื่อนเศรษฐกิจโดยนวัตกรรมและมุ่งสู่การพัฒนาที่สร้างคุณค่าให้แก่สินค้าและบริการเชิงคุณภาพปัจจุบันกระแสความต้องการบริโภคอาหารปลอดภัยผ่านกระบวนการผลิตที่เป็นมิตรต่อสิ่งแวดล้อมมีแนวโน้มขยายตัวเพิ่มสูงขึ้นผู้บริโภคมีความพร้อมในการซื้อสินค้าและบริการเพื่อได้อาหารปลอดภัยต่อสุขภาพดังนั้นจึงเป็นโอกาสดีที่เกษตรกรจะได้ปรับเปลี่ยนระบบการผลิตเป็นเกษตรปลอดภัยและยกระดับเป็นเกษตรอินทรีย์ในที่สุดกระทรวงเกษตรฯ โดยกรมพัฒนาที่ดินจึงมีแนวคิดในการส่งเสริมการปรุงดินและการปลูกผักบนกระเบื้องโดยใช้นวัตกรรมจุลินทรีย์ของกรมพัฒนาที่ดินร่วมกับวัสดุปลูกที่มีส่วนผสมจากธรรมชาติการจัดการธาตุอาหารมุ่งเน้นต้นทุนการผลิตต่ำปลอดสารเคมีและใช้ระยะเวลาในการเพาะปลูกสั้น
“โครงการเพิ่มศักยภาพการผลิตพืชเศรษฐกิจด้วยเทคโนโลยีการพัฒนาที่ดินในพื้นที่จังหวัดสมุทรปราการกิจกรรมส่งเสริมการปรุงดินและปลูกผักกระเบื้องนับว่าเป็นโครงการที่สำคัญที่จะช่วยเหลือให้พี่น้องเกษตรกรในจังหวัดสมุทรปราการให้มีโอกาสได้รับองค์ความรู้ใหม่ๆช่วยเสริมสร้างในกระบวนการผลิตพืชลดความเสี่ยงของการปนเปื้อนทางอาหารทั้งนี้ขอขอบคุณทุกภาคส่วนที่ได้มีส่วนผลักดันและสนับสนุนให้มีการจัดงานในครั้งนี้ให้ประสบความสำเร็จและขอเป็นกำลังใจให้พี่น้องเกษตรกรจังหวัดสมุทรปราการได้เรียนรู้กระบวนการผลิตพืชผักปลอดภัยจากการปรุงดินและปลูกผักกระเบื้องสำเร็จไปได้ด้วยดี” รมช.สุนทรกล่าว
อนึ่ง กระทรวงเกษตรและสหกรณ์โดยกรมพัฒนาที่ดินได้เห็นความสำคัญของการถ่ายทอดเทคโนโลยีและนวัตกรรมด้านการพัฒนาที่ดินบนพื้นฐานการมีส่วนร่วมเพื่อสร้างความเข้มแข็งให้กับหมอดินอาสาเกษตรกรและภาคีเครือข่ายจะเห็นได้ว่ากิจกรรมส่งเสริมการปรุงดินและปลูกผักกระเบื้องเป็นแนวทางการพัฒนาแบบองค์รวมภายใต้เป้าหมายความมั่นคงทางอาหารอย่างยั่งยืนการส่งเสริมให้เกษตรกรสามารถผลิตอาหารเพื่อบริโภคไว้ในครัวเรือนลดค่าใช้จ่ายหรือสร้างรายได้จากการขายผักปลอดภัยในชุมชนได้นั้นเป็นการขับเคลื่อนของภาครัฐที่จะสนับสนุนให้เกษตรกรเพิ่มศักยภาพการแข่งขันในการผลิตสามารถเพิ่มผลผลิตทางการเกษตรได้ด้วยเทคโนโลยีและนวัตกรรมโดยมีเป้าหมายเกษตรกรเข้าร่วมโครงการไม่น้อยกว่า 150 รายในอำเภอต่างๆของจังหวัดสมุทรปราการ
วันเสาร์ที่ 25 กุมภาพันธ์ 2566
ด่วน! รับจำนวนจำกัด อบรมติดตั้งถังสำรองน้ำ ฝึกจบ มีงาน มีรายได้สูงถึง  20,000 บาท ต่อเดือน
กระทรวงแรงงาน โดยกรมพัฒนาฝีมือแรงงาน ร่วมกับ บริษัท พรีเมียร์ โพรดักส์ จำกัด (มหาชน) รับสมัครผู้ที่สนใจเข้ารับการฝึกอบรมหลักสูตรการติดตั้งถังสำรองน้ำ ถังดักไขมันและปั๊มน้ำอัตโนมัติสำหรับที่อยู่อาศัย เรียนจบรับวุฒิบัตร พร้อมขึ้นทะเบียนช่างหางานทันที
วันจันทร์ที่ 27 กุมภาพันธ์ 2566
27/02/2566
ผช.ปกอ.ณิรดา นำทีม MIND เยี่ยมชมการทอผ้าไหมยกดอก ของเด่นเมืองลำพูน
ผู้ช่วยปลัดกระทรวงอุตสาหกรรมนำทีม MIND เยี่ยมชมการทอผ้าไหมยกดอก ของเด่นเมืองลำพูน
เมื่อวันที่ 26 กุมภาพันธ์ 2566 นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ลงพื้นที่เยี่ยมชมการดำเนินงาน ศูนย์เรียนรู้ผ้าและอนุรักษ์การทอผ้าไทยยกดอกลำพูน พร้อมด้วย นางจันทนา ไวยาวัจมัย อุตสาหกรรมจังหวัดลำพูน นายสุภชัย ไวยาวัจมัย อุตสาหกรรมจังหวัดลำปาง นางสาวชลาริน นิลพิฤกษ์ ผู้อำนวยการกองกลาง นายจักรพันธ์ เด่นดวงบริพันธ์ ผู้อำนวยการกองตรวจราชการ นายดุสิต อนันตรักษ์ ผู้อำนวยการศูนย์เทคโนโลยีสารสนเทศ และคณะผู้บริหารกระทรวงอุตสาหกรรม เข้าร่วม ณ ศูนย์เรียนรู้ผ้าและอนุรักษ์การทอผ้าไทยยกดอกลำพูน จังหวัดลำพูน
ศูนย์เรียนรู้ผ้าและอนุรักษ์การทอผ้าไทยยกดอกลำพูน จัดตั้งขึ้นเพื่อเป็นศูนย์การแลกเปลี่ยนเรียนรู้ การยกระดับการผลิต การทอผ้าไหมยกดอกลำพูน การเป็นแหล่งให้บริการ เผยแพร่ข้อมูล และองค์ความรู้เรื่องการผลิตผ้าไหมยกดอกลำพูน และการย้อมสีธรรมชาติอย่างครบวงจร นอกจากนี้ยังเป็นแหล่งในการผลิตผ้าไหมทอมือ สามารถสร้างงาน สร้างอาชีพและสร้างรายได้ให้แก่คนในชุมชน อีกทั้งยังเป็นการอนุรักษ์และสืบทอดภูมิปัญญาการทอผ้าไหมยกดอกลำพูนและการย้อมสีธรรมชาติให้คงอยู่สืบไป
สำหรับแหล่งเรียนรู้ภายในศูนย์ ประกอบด้วย 3 ส่วนสำคัญ ได้แก่ ส่วนที่ 1 แปลงหม่อนและโรงเลี้ยงหม่อนไหม ซึ่งเป็นจุดเรียนรู้ต้นกำเนิดของความเป็นไหมไทย มีกิจกรรมเรียนรู้วิธีการเก็บผลหม่อน ส่วนที่ 2 โรงย้อมผ้าสีธรรมชาติและโรงทอผ้าไหม เป็นแหล่งเรียนรู้กระบวนการย้อมสีธรรมชาติ เช่น แก่นฝาง แก่นไม้ประโหด ใบหูกวาง และดอกไม้ให้สี มีกิจกรรมให้ได้ทดลองย้อมสีธรรมชาติด้วยเทคนิคมัดย้อม การกรอไหมและการทอผ้าไหม ส่วนที่ 3 ศูนย์จำหน่ายผลิตภัณฑ์และพิพิธภัณฑ์ผ้าไหมยกดอก ซึ่งเป็นแหล่งรวบรวมและจำหน่ายผลิตภัณฑ์ของกลุ่ม เช่น ผลิตภัณฑ์จากหม่อน แยมหม่อน น้ำหม่อน ผลิตภัณฑ์จากผ้าไหมยกดอก
วันพุธที่ 1 มีนาคม 2566
01/03/2566
ผู้ตรวจสมพลฯ ลงพื้นที่ชัยภูมิ ตรวจราชการรอบ 1 พร้อมพบปะผู้ประกอบการในพื้นที่ แจ้งนโยบาย MIND ของกระทรวงอุตสาหกรรม
ผู้ตรวจราชการ ลงพื้นที่ชัยภูมิ ตรวจราชการรอบ 1 พร้อมพบปะผู้ประกอบการในพื้นที่ แจ้งนโยบาย MIND ของกระทรวงอุตสาหกรรม เพื่อมุ่งยกระดับ “อุตสาหกรรมดีอยู่คู่กับชุมชนอย่างยั่งยืน”
เมื่อวันที่ 27 กุมภาพันธ์ 2566 นายสมพล โนดไธสง ผู้ตรวจราชการกระทรวงอุตสาหกรรม พร้อมด้วย นายวีระวัฒน์ ศรีสม อุตสาหกรรมจังหวัดชัยภูมิ และคณะเจ้าหน้าที่ ได้ลงพื้นที่ตรวจเยี่ยมสถานประกอบการอุตสาหกรรม ณ บริษัท น้ำตาลระยอง จำกัด ประกอบกิจการ ผลิตน้ำตาลทรายดิบ ซึ่งการประกอบกิจการได้ดำเนินการตามนโยบาย MIND ใน 4 มิติ มิติที่ 1 ความสำเร็จทางธุรกิจ กำลังการผลิต 15,000 ตัน/วัน ผลิตน้ำตาลทรายดิบ 50,874.90 ตัน มิติที่ 2 การดูแลสังคมโดยรอบโรงงาน ลดความเสี่ยงความขัดแย้ง และกระตุ้นให้เกิดการประกอบกิจการที่ดี สร้างความมั่นใจให้กับประชาชน มิติที่ 3 การดูแลรักษาสิ่งแวดล้อม ด้วยการประชาสัมพันธ์ ส่งเสริม รณรงค์ลดการเผาอ้อยที่ก่อให้เกิด PM 2.5 พร้อมจัดตั้งคณะกรรมการเครือข่าย เพื่อร่วมกันสร้างจิตสำนึกให้แก่ประชาชนในชุมชนและเปิดโอกาสให้ชุมชน สถานประกอบการ และส่วนราชการที่เกี่ยวข้องได้มีส่วนร่วมในการติดตามป้องกันและเฝ้าระวังการเกิดปัญหาผลกระทบด้านสิ่งแวดล้อมและประชาชนผู้อยู่อาศัยบริเวณโดยรอบ และมิติที่ 4 การกระจายรายได้ให้กับประชาชน เกิดเงินหมุนเวียนในชุมชุม 126 ล้านบาทต่อปี พร้อมสร้างงานสร้างรายได้ ส่งเสริมธุรกิจเพื่อสังคม
ผู้ตรวจสมพลฯ ได้แจ้งนโยบาย MIND ของกระทรวงอุตสาหกรรม ซึ่งมุ่งยกระดับ “อุตสาหกรรมดีอยู่คู่กับชุมชนอย่างยั่งยืน” ทั้ง 4 มิติ ได้แก่ 1.ความสำเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน เป็นการขับเคลื่อนภาคอุตสาหกรรมและเศรษฐกิจ พร้อมทั้งได้กำชับให้ปฏิบัติตามนโยบายการควบคุมอ้อยเผาไฟ ซึ่งจะต้องร่วมมือกันทุกภาคส่วน เพื่อให้ปริมาณอ้อยเผาไฟลดลงเป็นไปตามนโยบายและที่กฎหมายกำหนด
นอกจากนี้ในวันเดียวกัน นายสมพล โนดไธสง ผู้ตรวจราชการกระทรวงอุตสาหกรรม ได้ตรวจราชการกรณีปกติ รอบที่ 1 ประจำปีงบประมาณ พ.ศ. 2566 สำนักงานอุตสาหกรรมจังหวัดชัยภูมิ ซึ่งมี นายวีระวัฒน์ ศรีสม อุตสาหกรรมจังหวัดชัยภูมิ และเจ้าหน้าที่ สอจ.ชัยภูมิ เข้าร่วมรับการตรวจราชการในครั้งนี้ รายงานตามประเด็นการตรวจราชการกรณีการตรวจกำกับ เร่งรัด ติดตาม เพื่อขับเคลื่อนการดำเนินงานที่สำคัญ และโครงการสำคัญของกระทรวงอุตสาหกรรม
ทั้งนี้ ผู้ตรวจสมพลฯ ได้มอบนโยบายโดยเน้นย้ำให้เจ้าหน้าที่ทุกคนดำเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่กับชุมชนอย่างยั่งยืน” ทั้ง 4 มิติ ได้แก่ 1.ความสำเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามแผนที่กำหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ การตรวจ กำกับ ดูแลสถานประกอบการเน้นย้ำให้ตรวจ กำกับ ดูแลให้ครบถ้วน ดำเนินการตามแผนการตรวจ พร้อมจัดทำบันทึกการตรวจสอบทุกครั้ง โดยเฉพาะรายที่จะต้องมีเอกสารรับรองความปลอดภัย เพื่อเตรียมความพร้อมรองรับการตรวจของหน่วยตรวจสอบ รวมทั้งให้คำปรึกษาแนะนำแก่ผู้ประกอบการให้ปฏิบัติให้ถูกต้องตามกฎหมาย หากพบข้อบกพร่องให้สั่งการตาม พ.ร.บ.ที่เกี่ยวข้อง การอำนวยความสะดวกในการพิจารณาอนุญาตฯ จะต้องดำเนินการตามขั้นตอนให้อยู่ในกรอบระยะเวลาและอำนาจหน้าที่
วันอังคารที่ 28 กุมภาพันธ์ 2566
28/02/2566
ครม. เห็นชอบรายงานการตรวจสอบคุณสมบัติผู้ลงทะเบียน โครงการบัตรสวัสดิการแห่งรัฐ  ปี 2565 และประชารัฐสวัสดิการใหม่  ให้แก่ผู้ผ่านการตรวจสอบคุณสมบัติ 14.6  ล้านราย
ครม. เห็นชอบรายงานการตรวจสอบคุณสมบัติผู้ลงทะเบียน โครงการบัตรสวัสดิการแห่งรัฐ  ปี 2565 และประชารัฐสวัสดิการใหม่  ให้แก่ผู้ผ่านการตรวจสอบคุณสมบัติ 14.6  ล้านราย เริ่มกระบวนการยืนยันตัวตน  1 มีนาคม  66
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี วันนี้ (28 กุมภาพันธ์ 2566) เห็นชอบรายงานผลการตรวจสอบคุณสมบัติผู้ลงทะเบียน โครงการบัตรสวัสดิการแห่งรัฐ ปี 2565 และกรอบระยะเวลาดำเนินโครงการฯ พร้อมทั้งอนุมัติงบกลาง จำนวน 9,140.35 ล้านบาท ให้กองทุนประชารัฐสวัสดิการเพื่อเศรษฐกิจฐานรากและสังคม นำมาสมทบกับเงินกองทุน ฯ ในการดำเนินการจัดสรรประชารัฐสวัสดิการใหม่ เช่น วงเงินค่าซื้อสินค้าอุปโภค บริโภคจากร้านธงฟ้าประชารัฐ จำนวน 300 บาท/คน/เดือน วงเงินค่าเดินทางระบบขนส่งสาธารณะ 750 บาท/คน/เดือน เป็นต้น
สำหรับรายงานผลการตรวจสอบคุณสมบัติของผู้ลงทะเบียนโครงการ ฯ ปี 2565 มีรายละเอียด ดังนี้
1. ผลการตรวจสอบคุณสมบัติของผู้ลงทะเบียนโครงการ ฯ ปี 2565 ผ่านการตรวจสอบคุณสมบัติ 14,596,820 ราย ไม่ผ่านการตรวจสอบคุณสมบัติ 5,050,421 ราย ซึ่งผู้ลงทะเบียนที่ไม่ผ่านการตรวจสอบคุณสมบัติ อาทิ มีรายได้เกิน 100,000 บาท/ปี มีบัญชีเงินฝากเกิน 100,000 บาท มีบัตรเครดิต มีวงเงินกู้บ้าน/รถ เป็นต้น
2. กรอบระยะเวลาในการดำเนินโครงการ ฯ ปี 2565
- ประกาศผลการตรวจสอบคุณสมบัติและเริ่มกระบวนการยืนยันตัวตน 1 มีนาคม 2566
- เริ่มใช้สิทธิ์สวัสดิการสำหรับผู้ลงทะเบียนรอบปกติ 1 เมษายน 2566
- กระบวนการอุทธรณ์ (กรณีผู้ลงทะเบียนไม่ผ่านการตรวจสอบคุณสมบัติ) 1 มีนาคม - 1 พฤษภาคม 2566
- ประกาศผลการตรวจสอบคุณสมบัติรอบอุทธรณ์ 20 มิถุนายน 2566
- เริ่มใช้สิทธิ์สำหรับผู้ผ่านการตรวจสอบคุณสมบัติรอบอุทธรณ์ 1 กรกฎาคม 2566
3. ข้อเสนอประชารัฐสวัสดิการใหม่ที่จัดสรรให้แก่ผู้มีบัตร ฯ
1) วงเงินค่าซื้อสินค้าอุปโภคบริโภคที่จำเป็นจากร้านธงฟ้า : ต่างจังหวัดและกทม. 300 บาท/คน/เดือน
2) วงเงินส่วนลดค่าซื้อก๊าซหุงต้ม : 80 บาท/คน/สามเดือน
3) วงเงินค่าเดินทางระบบขนส่งสาธารณะ 750 บาท/คน/เดือน
4) วงเงินค่าไฟฟ้า ต่างจังหวัดและกทม. 315 บาท/ครัวเรือน/เดือน
5) วงเงินค่าน้ำประปา ต่างจังหวัดและกทม. 100 บาท/ครัวเรือน/เดือนแต่ไม่เกิน 315 บาท/ครัวเรือน/เดือน
โฆษกประจำสำนักนายกรัฐมนตรี กล่าวเพิ่มเติมว่า สำหรับ โครงการ ฯ ปี 2565 วงเงินซื้อสินค้าอุปโภคบริโภค จะได้รับเท่ากันทุกคนและเพิ่มครอบคลุมระบบขนส่งสาธารณะ 8 ประเภท เช่น รถ ขสมก. รถ บขส. รถไฟฟ้า รถสองแถว เรือโดยสาร และขยายสิทธิ์ให้เท่าเทียมกันทุกพื้นที่ รวมทั้งสามารถเฉลี่ยการใช้วงเงินได้กับทุกประเภท รวมทั้งยังกำหนดให้วงเงินค่าไฟฟ้าและค่าน้ำประปา ให้เป็นสวัสดิการหลักที่ไม่มีเวลาหมดอายุด้วย โดย กระทรวงการคลัง คาดว่าจะมีค่าใช้จ่ายเพื่อจัดสรรประชารัฐสวัสดิการใหม่ ปีละ 65,413.80 ล้านบาท เป็นค่าใช้จ่ายประชารัฐสวัสดิการใหม่ให้กับผู้ถือบัตรที่ผ่านการตรวจสอบคุณสมบัติตามโครงการแล้ว
วันจันทร์ที่ 27 กุมภาพันธ์ 2566
ไทย-จีน ยกระดับความร่วมมือด้านวิทยาศาสตร์และเทคโนโลยี: มุ่งเป้าการพัฒนาสู่อาเซียน
ไทย-จีน ยกระดับความร่วมมือด้านวิทยาศาสตร์และเทคโนโลยี: มุ่งเป้าการพัฒนาสู่อาเซียน
ไทย-จีนตั้งเป้าการยกระดับความร่วมมือเชิงนโยบายและผลักดันไปสู่กิจกรรมความร่วมมือด้านวิทยาศาสตร์และเทคโนโลยีไปสู่ผลประโยชน์ในระดับอาเซียน โดยในการพบปะหารือระหว่างศาสตราจารย์พิเศษเอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม (อว.) ศาสตราจารย์ นายแพทย์สิริฤกษ์ ทรงศิวิไล ปลัดกระทรวง อว. และคณะ กับ H.E. Mr. Wang Zhigang รัฐมนตรีว่าการกระทรวงวิทยาศาสตร์และเทคโนโลยี สาธารณรัฐประชาชนจีนและคณะ เมื่อวันที่ ๑๑ กุมภาพันธ์ ๒๕๖๖ ณ สาธารรัฐประชาชนจีน ทั้งสองฝ่ายเห็นพ้องกันเกี่ยวกับการใช้ประโยชน์จากความก้าวหน้าด้านวิทยาศาสตร์และเทคโนโลยีเพื่อการพัฒนาร่วมกันของประชาคมโลกที่มีอนาคตร่วมกัน เช่น การขจัดความยากจนโดยใช้วิทยาศาสตร์และเทคโนโลยี และการใช้ประโยชน์จากเทคโนโลยีนิวเคลียร์ในทางสันติ เป็นต้น ทั้งนี้ ฝ่ายไทยยินดีรับเป็นเจ้าภาพจัดการประชุมความร่วมมือด้านวิทยาศาสตร์และเทคโนโลยี (STI Forum) ระหว่างสองประเทศ ในปี ๒๕๖๘ เนื่องในโอกาสครบรอบความสัมพันธ์ทางการทูตไทย-จีน ครบรอบ ๕๐ ปี ในปี ๒๕๖๘ ซึ่งฝ่ายจีนได้แสดงความยินดีและตอบรับข้อเสนอมาร่วมการประชุมดังกล่าว ณ ประเทศไทย นอกจากนี้ ในการดำเนินความร่วมมือระดับภูมิภาค ฝ่ายไทยได้แสดงให้ฝ่ายจีนเห็นว่าไทยยินดีเป็นศูนย์กลางในการเชื่อมโยงสมาชิกอาเซียนกับจีนอีกด้วย
ในโอกาสนี้ ทั้งสองฝ่ายเห็นพ้องแนวทางการดำเนินความร่วมมือในอนาคตอันใกล้ ๔ แนวทาง ได้แก่ ๑) การจัดประชุมร่วม (Joint Meeting) ภายใต้กรอบข้อตกลงว่าด้วยความร่วมมือด้านวิทยาศาสตร์และเทคโนโลยี ครั้งที่ ๔ ในรูปแบบ offline ๒) การจัดทำและสนับสนุนโครงการวิจัยร่วมโดยเน้นด้าน Digital เพื่อสุขภาพ ๓) ความร่วมมือเกี่ยวกับการสร้างและพัฒนาห้องทดลอง (Lab) การถ่ายโอนเทคโนโลยี และอุทยานวิทยาศาสตร์ และ ๔) การสานต่อและส่งเสริมการประสานงานภายใต้กรอบความร่วมมือพหุภาคีต่างๆ เช่น กรอบจีน-อาเซียน สหประชาชาติ แม่โขงล้านช้าง และลุ่มแม่น้ำโขง ให้เป็นไปอย่างใกล้ชิดและมีประสิทธิภาพเพื่อประโยชน์ร่วมกันทั้งในระดับทวิภาคีและพหุภาคี
วันเสาร์ที่ 25 กุมภาพันธ์ 2566
เลขานุการ รมว.เกษตรฯ มอบทุนการศึกษาแก่บุตร-ธิดา สื่อมวลชนสายเกษตรประจำปี 2566
มุ่งหวังให้มีความรู้ความสามารถ และประสบความสำเร็จ เพื่อเป็นกำลังของชาติในอนาคตต่อไป
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ เป็นประธานในพิธีมอบทุนการศึกษาแก่บุตร-ธิดา สื่อมวลชนสายเกษตรประจำปี 2566 จัดขึ้นโดยสมาคมสื่อมวลชนเกษตรแห่งประเทศไทย รวมพลครอบครัวคนข่าวเกษตร ณ ห้องประชุมอานนท์ กรมประมง โดยในปีนี้ได้จัดขึ้นเป็นปีที่ 14 และสมาคมฯ ยังได้รับการสนับสนุนงบประมาณจากหน่วยงานภาครัฐและเอกชน ด้วยดีมาโดยตลอด ซึ่งในปีนี้ สมาคมฯ ได้คัดเลือกบุตร-ธิดาของสมาชิกสมาคมสื่อมวลซนเกษตรแห่งประเทศไทย ตั้งแต่ระดับอนุบาลถึงระดับปริญญาตรี เข้ารับทุนการศึกษาทั้งหมด 51 ทุน ทุนละ 5,000 บาท รวมเป็นเงินทั้งสิ้น 255,000 บาท โดยผู้เข้ารับทุนทั้งหมด เป็นบุตร-ธิดา ของสื่อมวลชนสายเกษตร ทุกแขนง ทั้งสื่อสิ่งพิมพ์รายวัน สื่อวิทยุ สื่อโทรทัศน์ สื่อนิตยสาร และสื่อออนไลน์
เลขานุการรัฐมนตรีว่าการกระทรวงเกษตรและสหกรณ์ กล่าวว่า สื่อมวลชนเปรียบเสมือนเป็นทองหลังพระที่ทำให้งานของกระทรวงเกษตรฯ ไปสู่พี่น้องประชาชน ซึ่งตลอด 4 ปีที่ผ่านมาได้ร่วมงานกันเป็นอย่างดี จนทำให้กระทรวงเกษตรฯ ได้รับคำชื่นชมจากพี่น้องประชาชนว่าเป็นกระทรวงที่ดูแลพี่น้องประชาชนดีที่สุดในช่วงสถานการณ์โควิด-19 การจัดงานในวันนี้ จึงมีความยินดีอย่างยิ่งที่จะเป็นการให้ความรู้ ให้การศึกษา ซึ่งจะทำให้ลูกหลานมีความรู้ความสามารถที่จะพัฒนาประเทศ ในนามรัฐมนตรีว่าการกระทรวงเกษตรและสหกรณ์ ขอให้ลูกหลานทุกคนตั้งใจศึกษาเล่าเรียน และประสบความสำเร็จ เพื่อเป็นกำลังของชาติในอนาคตต่อไป
วันอังคารที่ 28 กุมภาพันธ์ 2566
ดีอีเอส โชว์ศักยภาพดิจิทัลไทย เป็นหนึ่งในอาเซียน ในงาน โมบาย เวิลด์ คองเกรส 2023 ที่สเปน
ดีอีเอส โชว์ศักยภาพดิจิทัลไทย เป็นหนึ่งในอาเซียน ในงาน โมบาย เวิลด์ คองเกรส 2023 ที่สเปน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้เดินทางเข้าร่วมการประชุม GSMA Ministerial Programme ระหว่างวันที่ 27 กุมภาพันธ์ - 1 มีนาคม 2566 เมืองบาร์เซโลนา ราชอาณาจักรสเปน ซึ่งการประชุมดังกล่าวเป็นส่วนหนึ่งของงาน Mobile World Congress 2023 (MWC2023) นับเป็นงานประชุมนานาชาติและนิทรรศการด้านการสื่อสารไร้สายและเทคโนโลยีดิจิทัลที่ใหญ่ที่สุดในโลก โดยเมื่อวันที่ 27 กุมภาพันธ์ 2566 รัฐมนตรีว่าการกระทรวงดิจิทัลเพื่อเศรษฐกิจและสังคม ได้เข้าร่วมการประชุมโต๊ะกลมระดับรัฐมนตรี และปาฐกถาพิเศษ ในหัวข้อ Innovation underpins the creation of new digital products and services and their application in the digital economy
ทั้งนี้ ได้นำเสนอนโยบายและแผนระดับชาติว่าด้วยการพัฒนาดิจิทัล เพื่อเศรษฐกิจและสังคม พ.ศ. 2561 – 2580 ซึ่งมีเป้าหมายในการขับเคลื่อนประเทศไปสู่การเป็น Digital Thailand และกล่าวถึงบทบาทของเทคโนโลยีปัจจุบันที่จะช่วยให้บรรลุเป้าหมายได้ อาทิ เทคโนโลยี Big Data, AI และ Blockchain รวมถึง โครงการที่สำคัญของไทยที่มีการนำเทคโนโลยีดิจิทัลมาขับเคลื่อน อาทิ Smart City Thailand และ Thailand Digital Valley พร้อมเน้นย้ำนโยบายของรัฐบาลไทยในการป้องกันและปราบปราม Online scams และแก๊งคอลเซนเตอร์ อีกด้วย
นอกจากนี้ Mr. Sigve Brekke CEO ของ บริษัท เทเลนอร์ กรุ๊ป ได้ขอเข้าพบหารือกับรัฐมนตรีว่าการกระทรวงฯ เพื่อนำเสนอการดำเนินงานขององค์กร และการดำเนินธุรกิจในภูมิภาคเอเชีย รวมถึงประเทศไทย และได้กล่าวขอบคุณรัฐบาลไทยที่ให้การสนับสนุนภาคเอกชนมาโดยตลอด และพร้อมจะหาแนวทางความร่วมมือที่จะเป็นประโยชน์ต่อผู้ใช้บริการในประเทศไทยต่อไป
_____________
วันจันทร์ที่ 27 กุมภาพันธ์ 2566
27/02/2566
กรมบัญชีกลางแจงเรื่องการเปลี่ยนระบบรับชำระเงินจากเครื่อง EDC เป็นแอปฯ ถุงเงิน สำหรับร้านค้าที่รับชำระค่าสินค้าและบริการผ่านบัตรสวัสดิการแห่งรัฐ
ร้านค้าที่เครื่อง EDC มีอายุการใช้งานครบ 5 ปีแล้ว กรมบัญชีกลางจะมีหนังสือแจ้งไปยังร้านค้า เพื่อให้ติดต่อที่กรมบัญชีกลางหรือสำนักงานคลังจังหวัด 76 จังหวัดเท่านั้น จะไม่มีการโทรสอบถามข้อมูลใด ๆ โปรดอย่าหลงเชื่อและระวังมิจฉาชีพแอบอ้าง
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางในฐานะที่รับผิดชอบเกี่ยวกับการเบิกจ่ายเงินให้แก่ร้านค้าที่รับชำระเงินค่าสินค้าและบริการผ่านบัตรสวัสดิการแห่งรัฐ โดยให้ บมจ. ธนาคารกรุงไทย ดำเนินการวางเครื่องรับชำระเงินอิเล็กทรอนิกส์ (EDC) ให้แก่ร้านค้าที่เข้าร่วมโครงการธงฟ้าราคาประหยัดพัฒนาเศรษฐกิจท้องถิ่น (เดิมชื่อร้านธงฟ้าประชารัฐ) ของกระทรวงพาณิชย์ ซึ่งขณะนี้เครื่อง EDC เริ่มทยอยสิ้นสุดระยะเวลาการรับประกันการใช้งาน 5 ปี แล้ว หากร้านค้ามีความประสงค์จะใช้เครื่อง EDC ต่อ จะมีค่าใช้จ่ายเป็นค่าบริการที่ บมจ. ธนาคารกรุงไทย เรียกเก็บประมาณ 2,100 บาทต่อปี โดย บมจ. ธนาคารกรุงไทย จะให้ร้านค้าที่ประสงค์ใช้งานเครื่อง EDC ต่อ ทำข้อตกลง ซึ่งจะเริ่มเก็บค่าบริการตั้งแต่วันที่ 1 เมษายน 2566 และปีถัดไปจะต้องชำระภายในเดือนมีนาคมของทุกปี สำหรับร้านค้าที่ไม่ประสงค์จะใช้งานเครื่อง EDC ต่อ สามารถเปลี่ยนไปใช้แอปพลิเคชันถุงเงินแทนได้ (ไม่มีค่าใช้จ่ายเพิ่มเติม) โดยส่งคืนเครื่อง EDC พร้อมอุปกรณ์ที่อยู่ในสภาพพร้อมใช้งานได้ที่กรมบัญชีกลางหรือสำนักงานคลังจังหวัด 76 จังหวัด และต้องยื่นคำร้องขอเปลี่ยนแปลงระบบรับชำระสิทธิบัตรสวัสดิการแห่งรัฐจากเครื่อง EDC เป็นแอปพลิเคชันถุงเงินที่สำนักงานพาณิชย์จังหวัดหรือกรมการค้าภายใน
“ทั้งนี้ ร้านค้าที่เครื่อง EDC มีอายุการใช้งานครบ 5 ปีแล้ว กรมบัญชีกลางจะมีหนังสือแจ้งไปยังร้านค้า เพื่อให้ติดต่อที่กรมบัญชีกลางหรือสำนักงานคลังจังหวัด 76 จังหวัดเท่านั้น จะไม่มีการโทรสอบถามข้อมูลใด ๆ โปรดอย่าหลงเชื่อและระวังมิจฉาชีพแอบอ้างเป็นเจ้าหน้าที่กรมบัญชีกลาง โทรสอบถามข้อมูลส่วนบุคคลหรือข้อมูลทางการเงิน หากมีข้อสงสัยสอบถามเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 หรือ Call Center กรมบัญชีกลาง 0 2270 6400 ในวัน เวลาราชการ" โฆษกกรมบัญชีกลาง กล่าว
วันพฤหัสบดีที่ 23 กุมภาพันธ์ 2566
23/02/2566
ผู้ตรวจสมพลฯ ลงพื้นที่สระแก้ว ร่วมตรวจราชการแบบบูรณาการ รอบ 1 พร้อมผู้ตรวจสำนักนายกฯ และผู้ตรวจ ก.ศึกษาฯ
นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่สระแก้ว ร่วมตรวจราชการแบบบูรณาการ รอบ 1 พร้อมผู้ตรวจสำนักนายกฯ และผู้ตรวจ ก.ศึกษาฯ
เมื่อวันที่ 22 กุมภาพันธ์ 2565 เวลา 09.30 น. นายสมพล โนดไธสง ผู้ตรวจราชการกระทรวงอุตสาหกรรม ได้ร่วมลงพื้นที่พร้อมกับผู้ตรวจราชการสำนักนายกรัฐมนตรี เขตตรวจราชการที่ 9 (นายพิฆเนศ ต๊ะปวง) ผู้ตรวจราชการกระทรวงศึกษาธิการ (นายธฤติ ประสาน) อุตสาหกรรมจังหวัดสระแก้ว (นายพฤกษ์ ศิโรรัตนเศรษฐ์) ผู้แทนกระทรวงการพัฒนาสังคมและความมั่นคงของมนุษย์ ผู้แทนกระทรวงสาธารณสุข และคณะเจ้าหน้าที่ได้ตรวจราชการแบบบูรณาการ โดยลงพื้นที่ตรวจติดตามโครงการพัฒนาศักยภาพคนตลอดช่วงชีวิต คือ โครงการพัฒนาโรงเรียนส่งเสริมสุขภาพระดับเพชรและบูรณาการโรงเรียนรอบรู้ด้านสุขภาพ ณ โรงเรียนไทยรัฐวิทยา 83 (บ้านห้วยโจด) โดยจะเป็นโรงเรียนต้นแบบด้านสุขภาพให้กับโรงเรียนอื่นๆ ซึ่งได้รับรางวัลจากหน่วยงานต่างๆ จำนวนมาก เป็นการพัฒนาศักยภาพทุกช่วงวัย
ผู้ตรวจสมพลฯ ได้ให้ข้อคิดเห็นในกรณีที่นักเรียนได้รับการพัฒนาแต่ละช่วงวัย จะทำให้มีคุณภาพชีวิตที่ดี โดยภาคอุตสาหกรรมจะเกี่ยวเนื่องกับการพัฒนาทุกช่วงวัย และในส่วนของกระทรวงอุตสาหกรรม ได้กำกับดูแลสถานประกอบการอุตสาหกรรม เพื่อให้สามารถอยู่ร่วมกับชุมชนได้ โดยไม่ส่งผลกระทบด้านสิ่งแวดล้อม ซึ่งสถานศึกษาสามารถเข้าเยี่ยมชมสถานประกอบการอุตสาหกรรม อีกทั้งเป็นการสร้างความสัมพันธ์ที่ดีกับชุมชนโดยรอบ และเป็นการสร้างงานสร้างรายได้ให้กับชุมชนในพื้นที่รอบโรงงานอุตสาหกรรม
วันพฤหัสบดีที่ 23 กุมภาพันธ์ 2566
การประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งทะเล ครั้งที่ 1/2566
การประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งทะเล ครั้งที่ 1/2566
วันพฤหัสบดีที่ 23 กุมภาพันธ์ 2566 เวลา 09.30 น. พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งทะเล ครั้งที่ 1/2566 ณ ห้องประชุมมูลนิธิอนุรักษ์ป่ารอยต่อ 5 จังหวัด โดยปลัดกระทรวงเกษตรและสหกรณ์ ได้มอบหมายให้ นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมประชุมดังกล่าวผ่านระบบ Zoom Meeting มีเรื่องสำคัญในที่ประชุมคือ
1) การกำหนดแนวเขตพื้นที่และมาตรการคุ้มครองทรัพยากรทางทะเลและชายฝั่งทะเล ประเภทสัตว์ทะเลหายากหรือใกล้สูญพันธุ์ ในพื้นที่จังหวัดตรัง พ.ศ.2565
2) ผลการดำเนินงายภายใต้แผนอนุรักษ์พะยูนแห่งชาติ ระยะที่1 (พ.ศ.2563-2565) และการจัดทำแผนอนุรักษ์พะยูนแห่งตาติ ระยะที่ 2 (พ.ศ.2566-2568)
3) มติคณะรัฐมนตรี เรื่อง สรุปผลการประชุมสหประชาชาติด้านมหาสมุทร ค.ศ.2022
4) สรุปผลการศึกษาโครงการนำร่องการใช้ขาแท่นหลุมผลิตปิโตรเลียม จำนวน 7 ขาแท่น ไปจัดวางเป็นปะการังเทียม เพื่อการอนุรักษ์ทรัพยากรทางทะเล บริเวณเกาะพะงัน จังหวัดสุราษฎร์ธานี
5) ร่าง รายงานสถานการณ์ด้านทรัพยากรทางทะเลและชายฝั่ง และการกัดเซาะชายฝั่งของประเทศ พ.ศ.2565
6) ร่าง แผนการดำเนินงานเพื่อลดผลกระทบของการะบาดของโรคปะการังสีเหลือง หมู่เกาะสัตหีบ-แสมสาร จังหวัดชลบุรี และเกาะเตา จังหวัดสุราษฎร์ธานี ในระยะเร่งด่วนและระยะ 5 ปี
วันจันทร์ที่ 27 กุมภาพันธ์ 2566
รมว.พม . ย้ำ ทีม One Home พม.ภาคเหนือ ปักหมุดทำงานลดความเหลื่อมล้ำ พร้อมนำศาสตร์นักพัฒนาสังคมมืออาชีพช่วยกลุ่มเปราะบาง
รมว.พม . ย้ำ ทีม One Home พม.ภาคเหนือ ปักหมุดทำงานลดความเหลื่อมล้ำ พร้อมนำศาสตร์นักพัฒนาสังคมมืออาชีพช่วยกลุ่มเปราะบาง
เมื่อวันที่ 25 กุมภาพันธ์ 2566 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พบปะและประชุมร่วมกับหัวหน้าและเจ้าหน้าที่หน่วยงาน ทีม One Home พม. 17 จังหวัดภาคเหนือในเขตตรวจราชการที่ 15 - 18 รวม 137 คน ซึ่งเข้าร่วมโครงการประชุมชี้แจงกรอบแนวทางการตรวจราชการตามแผนการตรวจราชการกระทรวง พม. ประจำปีงบประมาณ พ.ศ. 2566 จัดโดยกองตรวจราชการ สำนักงานปลัดกระทรวง พม. ร่วมกับสำนักงานส่งเสริมและสนับสนุนวิชาการ (สสว.) 7 8 9 โดยนายอนุกูล ปีดแก้ว ปลัดกระทรวง พม. มอบหมายให้ นายอนันต์ ดนตรี หัวหน้าผู้ตรวจราชการกระทรวง พม. เป็นผู้รายงานสรุปผลการประชุมติดตามการขับเคลื่อนการดำเนินงานในระดับพื้นที่อย่างเป็นรูปธรรมและทิศทางการให้ความช่วยเหลือ คุ้มครอง และพัฒนาคุณภาพชีวิตประชาชนกลุ่มเป้าหมายและกลุ่มเปราะบางอย่างมีประสิทธิภาพ ณ โรงแรมไดมอนด์ปาร์ค อินน์ จังหวัดเชียงราย
นายจุติ กล่าวว่า บทบาทหน้าที่สำคัญของหัวหน้าหน่วยงานทีม One Home พม. จังหวัด โดยเฉพาะพัฒนาสังคมและความมั่นคงของมนุษย์จังหวัด (พมจ.) นั้น คือ การสืบสานพระราชปณิธานพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ซึ่งได้มีการวางบทบาทหน้าที่ในการลดความเหลื่อมล้ำทางสังคม ตั้งแต่เมื่อครั้งกระทรวง พม. เป็นกรมประชาสงเคราะห์ โดยต้องปฎิบัติหน้าที่อย่างเคร่งครัดตามกฏระเบียบ และสื่อสารให้สังคมได้ตระหนักและร่วมรับผิดชอบในการแก้ไขปัญหาสังคมและเป็นหุ้นส่วนในการพัฒนาสังคม โดยการขับเคลื่อนศูนย์ช่วยเหลือสังคมให้เป็นศูนย์ข้อมูลทางสังคมของประชาชน มีสถานการณ์ปัญหาที่แท้จริงของชุมชน สามารถแจ้งเหตุ ประสาน ส่งต่อ และวางแผนการจัดการกับปัญหาสังคม ได้อย่างเป็นระบบ โดยเฉพาะปัญหาเกี่ยวกับเด็ก เยาวชน และความรุนแรงในครอบครัว อีกทั้งการเสริมพลังอาสาสมัครพัฒนาสังคมและความมั่นคงของมนุษย์ (อพม.) ให้เป็นหัวใจของผู้ให้ที่ทรงพลัง สามารถปฎิบัติหน้าที่สงเคราะห์ ช่วยเหลือ ส่งต่อ และร่วมวางแผนการพัฒนาคุณภาพชีวิตกลุ่มเปราะบางรายครัวเรือนได้อย่างตรงเป้า เข้าถึงไว โดยนำระบบอิเล็กทรอนิกส์ Smart อพม. เข้ามาสนับสนุนการทำงานอย่างมีประสิทธิภาพ
นายจุติ กล่าวเพิ่มเติมว่า นอกจากนี้ ต้องปฏิบัติหน้าที่เป็นผู้รักษามาตรฐานคุณภาพการบริการสวัสดิการสังคม ด้วยการดึงศักยภาพเครือข่ายสถาบันการศึกษาเข้ามามีส่วนร่วมในการติดตามประเมินผล เช่น สถานรับเลี้ยงเด็ก เป็นต้น ทั้งนี้ ประสบการณ์และความเป็นมืออาชีพด้านการสังคมสงเคราะห์และการพัฒนาสังคม กระทรวง พม. ต้องสร้างกลุ่ม Think Tank เพื่อส่งต่อองค์ความรู้และเป็นเครือข่ายถ่ายทอดการพัฒนาสังคมจากรุ่นสู่รุ่นแบบยั่งยืน
#ช่วย24ชั่วโมง #ช่วย24ชม #ข่าวพม.
วันพุธที่ 1 มีนาคม 2566
01/03/2566
โฆษกรัฐบาลเผย นายกฯชื่นชมผลงาน ทัพนักกีฬายูยิตสู (Ju-jitsu) ไทย ทำผลงานได้อย่างยอดเยี่ยม ในการแข่งขันยูยิตสูชิงแชมป์เอเชียครั้งที่ 7 ที่กรุงเทพฯ ได้อันดับ 1 จาก 30 ประเทศ
โฆษกรัฐบาลเผย นายกฯชื่นชมผลงาน ทัพนักกีฬายูยิตสู (Ju-jitsu) ไทย ทำผลงานได้อย่างยอดเยี่ยม ในการแข่งขันยูยิตสูชิงแชมป์เอเชียครั้งที่ 7 ที่กรุงเทพฯ ได้อันดับ 1 จาก 30 ประเทศ ป้องกันตำแหน่งเจ้าเหรียญทอง และรับถ้วยคะแนนรวมประจำการแข่งขันไปครองอีกสมัย
วันที่ 1 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมยินดีกับทัพนักกีฬายูยิตสู ทีมชาติไทย เข้าร่วมการแข่งขันยูยิตสูชิงแชมป์เอเชียครั้งที่ 7 (the 7th Asian Championship) ระหว่างวันที่ 24-28 กุมภาพันธ์ 2566 กรุงเทพมหานคร ประเทศไทย ซึ่งการแข่งขันนี้ มีผู้เข้าร่วมการแข่งขันกว่า 600 คน จาก 30 ประเทศ โดยทางทัพนักกีฬาไทยทำผลงานได้ยอดเยี่ยม คงตำแหน่งเจ้าเหรียญทอง และถ้วยคะแนนรวมประจำการแข่งขันยังเป็นของนักกีฬาไทยอีกสมัย
โฆษกประจำสำนักนายกรัฐมนตรี เปิดเผยว่า ทัพนักกีฬายูยิตสูไทย เอาชนะคู่แข่งจากการแข่งขันหลากหลายประเภท อาทิ ประเภทดูโอ้คลาสสิกคู่ผสม ประเภทดูโอ้คลาสสิกหญิง ประเภทดูโอ้คลาสสิกชาย ประเภทฟูลคอนแท็ก 48 กิโลกรัมหญิง ประเภทฟูลคอนแท็ก 57 กิโลกรัมหญิง ประเภทไฟต์ติ้ง 48 กิโลกรัมหญิง ประเภทไฟต์ติ้ง 63 กิโลกรัมหญิง ประเภทไฟต์ติ้ง 70 กิโลกรัมหญิง ประเภทไฟต์ติ้ง 94 กิโลกรัมชาย และ ประเภทดูโอ้โชว์หญิง โดยทัพนักกีฬายูยิตสูไทย ได้ชัยชนะรับเหรียญทองมาได้จากทุกรายการที่กล่าวไปข้างต้น ซึ่งโดยสรุปการแข่งขันครั้งนี้ ทัพนักกีฬายูยิตสูไทย ทำไ ด้ทั้งหมด 16 เหรียญทอง 11 เหรียญเงิน และ 16 เหรียญทองแดง ถือว่าไทยเป็นเจ้าเหรียญรางวัลสำหรับการแข่งขันในครั้งนี้
“นายกรัฐมนตรี ชื่นชมผลงานของ ทัพนักกีฬายูยิตสูไทย ที่ทำผลงานการแข่งขันออกมาได้อย่างยอดเยี่ยม ครองเจ้าเหรียญทองและถ้วยคะแนนรวมจากรายการแข่งขันยูยิตสูชิงแชมป์เอเชียครั้งที่ 7 (the 7th Asian Championship) นายกรัฐมนตรีขอบคุณนักกีฬายูยิตสูไทยทุกคน ที่ตั้งใจฝึกซ้อม และร่วมการแข่งขันอย่างสุดความสามารถ รวมไปถึงผู้ที่มีส่วนเกี่ยวข้อง ตลอดจน ผู้มีส่วนในการจัดการแข่งขันที่ประเทศไทย ” นายอนุชาฯกล่าว